Document ID: 31977R0353

ΚΑΝΟΝΙΣΜΟΣ (ΕΟΚ) αριθ. 353/77 ΤΗΣ ΕΠΙΤΡΟΠΗΣ της 21ης Φεβρουαρίου 1977 περί τροποποιήσεως του κανονισμού (ΕΟΚ) αριθ. 210/69 περί των ανακοινώσεων μεταξύ των Κρατών μελών και της Επιτροπής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2) και ιδίως το άρθρο 28,
Εκτιμώντας:
ότι, βάσει του άρθρου 3 παράγραφος 1 τρίτο εδάφιο του κανονισμού (ΕΟΚ) αριθ. 986/68 του Συμβουλίου της 15ης Ιουλίου 1968, περί καθορισμού των γενικών κανόνων για τη χορήγηση ενισχύσεων για το αποκορυφωμένο γάλα και το αποκορυφωμένο γάλα σε σκόνη που προορίζονται για τη διατροφή ζώων(3), όπως τροποποιήθηκε τελευταία από τον κανονισμό (ΕΟΚ) αριθ. 1530/76(4), ένα Κράτος μέλος εξουσιοδοτείται να καταβάλει ενίσχυση για το παραγόμενο στο έδαφός του αποκορυφωμένο γάλα σε σκόνη που μετουσιώθηκε ή χρησιμοποιήθηκε για την παρασκευή συνθέτων τροφών στο έδαφος άλλου Κράτους μέλους-
ότι, σύμφωνα με το άρθρο 4 του κανονισμού (ΕΟΚ) αριθ. 210/69 της Επιτροπής της 31ης Ιανουαρίου 1969(5), όπως τροποποιήθηκε τελευταία από τον κανονισμό (ΕΟΚ) αριθ. 1984/74(6), τα Κράτη μέλη ανακοινώνουν σε τακτικά χρονικά διαστήματα στην Επιτροπή τις ποσότητες του αποκορυφωμένου γάλακτος σε σκόνη, για τις οποίες έχουν ζητηθεί ενισχύσεις- ότι χάριν καθιερώσεως πλήρους πίνακος των χρησιμοποιουμένων ποσοτήτων, πρέπει τα Κράτη μέλη να ανακοινώνουν χωριστά τις ποσότητες που μεταποιούνται στο έδαφος άλλου Κράτους μέλους, για τις οποίες όμως η ενίσχυση κατεβλήθη στη χώρα παρασκευής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 παράγραφος 1 σημείο Α II του κανονισμού (ΕΟΚ) αριθ. 210/69:
α) στις διατάξεις που αναγράφονται αντίστοιχα υπό α) και β) προστίθενται οι λέξεις, "εξαιρέσει των ποσοτήτων που αναφέρονται υπό γ)",
β) προστίθεται το ακόλουθο εδάφιο:
"γ) οι ποσότητες αποκορυφωμένου γάλακτος σε σκόνη οι οποίες, σύμφωνα με το άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 986/68, έχουν μετουσιωθεί ή μεταποιηθεί σε σύνθετες τροφές στο έδαφος άλλου Κράτους μέλους, φέροντας την ένδειξη του Κράτους μέλους, στο οποίο μεταποιήθηκαν."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι ανακοινώσεις που αναφέρονται στο άρθρο 1 ισχύουν αναδρομικά από την 1η Ιουλίου 1976.
Ο Παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 21 Φεβρουαρίου 1977.

Labels: 12
18
17
15